## Faktor – Faktor yang Mempengaruhi Keberkesanan Amali Kerja Kayu dari Perspektif Pelajar Sekolah Menengah Vokasional di Provinsi Aceh
1 Lailan Fachrah, 2 Nor Azlina Hasbullah, 3 Ashah Ab Rahman 1,2,3 Fakulti Pendidikan Teknikal dan Vokasional Universiti Pendidikan Sultan Idris, Malaysia e-mail: lailansipil@yahoo.com

## Abstract
This study  aims  to  identify  factors  that  influence  the  effectiveness  of  practical  woodworking  and determine  the  effectiveness  of woodworking practical  from  the  perspective  of  students  of  secondary vocational  schools  in  the  province  of  Aceh.  Factors - factors  studied  were  the  workshop  equipment, workshop  environment.  This  study  was  designed  to  investigate  the  significant  differences  concerning factors  woodworking  practical  effectiveness  based  on  demographic  factors.  A  total  of  130  respondents were randomly selected from six vocational schools in the province of Aceh. The instrument consists of a set of questionnaire consisting of 49 items and distributed second level students. The results showed there is no  significant  difference  between  factors - factors  woodworking  practical  effectiveness  based  on demographic factors except the income level of the parents and the parents’ workplace. This shows there is a significant effect of the four factors, the effectiveness of practical woodworking, accounting for 60.6% (R2 = 0.606) changes in the variance in effectiveness of hands-on woodworking, and between the two of these factors, the workshop environment is the factor that most influences the effectiveness of the practical work wood, contributing 43.3% (R2 = 0.433) of the variance in effectiveness of woodworking practical.
Keywordsi: woodworking practical, workshop environtment, workshop facility.

## Abstrak
Kajian ini bertujuan untuk mengenalpasti faktor–faktor yang mempengaruhi keberkesanan amali kerja  kayu  dan  menentukan  tahap  keberkesanan  amali  kerja  kayu  dari  perspektif  pelajar  sekolah menengah  vokasional  di  provinsi  Acheh.  Faktor – faktor  yang dikaji  ialah  faktor  kelengkapan  bengkel, persekitaran  bengkel.  Kajian  ini  juga  direkabentuk  untuk  mengkaji  perbezaan  yang  signifikan  mengenai faktor–faktor  keberkesanan  amali  kerja kayu  berdasarkan  faktor demografi.  Sebanyak  130  responden telah  dipilih  secara  rawak  dari  enam  buah  sekolah  menengah  vokasional  di  provinsi  Acheh.  Instrumen kajian  terdiri  daripada  satu  set  soal  selidik  yang  terdiri  49  item  dan  diedarkan  pelajar  tingkatan  kedua. Hasil kajian menunjukkan tidak terdapat perbezaan yang signifikan di antara faktor – faktor keberkesanan amali  kerja  kayu  berdasarkan  faktor  demografi  kecuali  tahap  pendapatan  ibu  bapa  dan  pekerjaan  bapa daripada  responden.  Ini  menunjukkan  terdapat  pengaruh  yang  signifikan  daripada  ke  empat  faktor keberkesanan  amali  kerja kayu  dengan  menyumbang  sebanyak  60.6%  (R2  =  0.606)  perubahan  varians dalam keberkesanan amali kerja kayu, dan di antara ke dua faktor tersebut, persekitaran bengkel adalah faktor  yang  paling  mempengaruhi  keberkesanan  amali  kerja  kayu  dengan  menyumbang  43.3%  (R2  = 0.433) perubahan varians dalam keberkesanan amali kerja kayu.
Kata kunci: Keberkesanan amali; kerja kayu; persekitaran bengkel, dan kelengkapan bengkel.

## 1. Pendahuluan
Pendidikan seperti yang dinyatakan dalam Undang-Undang Negara Indonesia Nombor 20  Tahun  2003  yang  berkaitan  dengan  Sistem  Pendidikan  Nasional:  “Manusia  memerlukan pendidikan  dalam  kehidupannya.  Pendidikan  merupakan  usaha  agar  manusia  dapat mengembangkan potensi dirinya melalui proses pembelajaran atau cara lain yang dikenali dan diakui  oleh  masyarakat”.  Pendidikan  merupakan  suatu  hal  yang  dapat  mengubah  nasib masyarakat  sesuatu  bangsa. Pendidikan  telah  dijadikan  komponen  penting  dalam  agenda pembangunan  kerana  fungsi  dan  peranannya  yang  utama  dalam  membentuk  dan melengkapkan sumber  manusia  yang  berpengetahuan [1]. Dalam  konteks  zaman  moden  ini, pendidikan  akan menjadi  komponen  penting  yang  menyumbang  kepada  kemajuan  dan keutuhan  bangsa.  Apalagi  dengan  kecanggihan  teknologi  hari  ini,  tenaga  manusia  yang berkualiti daripada segi pengetahuan dan nilai-nilai murni semakin ramai diperlukan [1].
Perkembangan  global  telah  menuntut  banyak  perubahan  di  setiap  aspek  kehidupan, baik  dari  segi  ekonomi,  pendidikan,  politik,  sosial  dan  budaya. Carnoy  menyatakan  bahawa potensi  pengaruh  daripada  globalisasi  memiliki  konsekuensi  yang  besar dalam  sistem pendidikan. Globalisasi bermakna persaingan, tidak hanya dengan perusahaan lain di kota atau wilayah  yang sama, melainkan juga antar bangsa. Era persaingan global ini telah memberikan impak  berganda. Era  globalisasi telah membuka  kerjasama  yang luas antara Negara. Negara maju,  seperti  Amerika  Syarikat,  Jepun,  dan  China  dijangkakan  akan  banyak  mengambil manfaat dari era perdagangan bebas. Sedangkan bagi negara berkembang, seperti Indonesia, hal  ini  merupakan  satu  cabaran  utama,  kerana  harus  lebih  meningkatkan  daya  saing  dengan membentuk  keunggulan  persaingan  di  semua  sektor,  dengan  mengenengahkan  kemampuan sumber manusia yang berkualiti, teknologi [2].
Dalam  menghadapi  persaingan  global  tersebut,  pendidikan  vokasional  adalah  salah satu  penyelesaian  yang  tepat  bagi  bangsa  Indonesia  untuk  terus  berupaya  meningkatkan sumber  manusia  yang  berkualiti  dengan  menekankan  penguasaan  kompetensi  baik  bagi  guru mahupun  bagi  pelajarnya.  Hal  ini  sesuai  dengan visi  sekolah  menengah  vokasional  (di Indonesia,  namanya  Sekolah  Menengah  Kejuruan/SMK),  iaitu  wujudnya  SMK  bertaraf antarabangsa, menghasilkan graduan  yang memiliki jati  diri bangsa, mampu mengembangkan keunggulan tempatan dan bersaing di pasaran global [3].
Para pelajar memerlukan program yang dapat memberikan keterampilan, pengetahuan, sikap  kerja,  pengalaman,  wawasan,  dan  jaringan  yang  dapat  membantu  mendapatkan pekerjaan  yang  sesuai  dengan pilihan  kariernya  [4].  Hal  ini  sesuai  dengan  Peraturan Pemerintah  Republik  Indonesia  Nombor  29  Tahun  1990  Bab  I  fasal  1  iaitu:  “Pendidikan menengah  vokasional  adalah  pendidikan  pada  peringkat  pendidikan  menengah  yang mengutamakan  penyiapan  pelajar  untuk  memasuki  lapangan  kerja  serta  mengembangkan sikap  profesional”.  Lebih  lanjut  Peraturan  Pemerintah  Nombor  73  Tahun  1991,  pasal  3  ayat  6 menyatakan  bahawa:  “Pendidikan  vokasional  merupakan  pendidikan  yang  mempersiapkan pelajarnya  untuk  dapat  bekerja  dalam  bidang  tertentu” [5]. Pendidikan  menengah  vokasional menjurus  kepada  bidang  khas,  agar  pelajar  boleh  memiliki  ketrampilan  dan  keahlian  yang khusus, seperti perniagaan, pembuatan, pertanian, kerumahtanggaan, otomotif, telekomunikasi, elektrik, bangunan, kerja kayu dan sebagainya.
Menurut  Ramlee, aspirasi  transformasi  pendidikan  vokasional  adalah  untuk  membuka jalan  ke  arah  melahirkan  modal  insan  yang  relevan  dengan  keperluan  semasa  serta  mampu menghadapi  persaingan  global  [6]. Dasar  Pendidikan  Vokasional  adalah  untuk  memenuhi
ISSN 2549-3698                           Lailan Fachrah, Nor Azlina Hasbullah & Ashah Ab Rahman e-ISSN  2549-3701
keperluan tenaga negara dengan cara memperkemaskan sistem pendidikan vokasional ke arah teknikal.  Strategi  pelaksanaan  termasuk:  (a)  menambah  tempat  belajar  di  pendidikan  teknikal dan vokasional; (b) mempelbagai kursus teknikal dan vokasional yang sesuai dengan keperluan negara; dan (c) mengkaji sistem sedia ada daripada masa ke masa.Dalam persaingan budaya global  pendidikan  vokasional  semestinya  mempunyai  hala  tujuan  yang  jelas,  identiti  dan pegangan  yang  kukuh.Begitu  juga  halnya  dengan  daerah  Acheh,  yang  merupakan  salah  satu provinsi  di  Negara  Indonesia.  Provinsi  ini  sedang  berupaya  untuk  meningkatkan  kualiti pendidikannya  dalam  semua  bidang.  Salah  satu  upaya  yang  dilakukan  iaitu  dengan memperbanyakkan sekolah menengah vokasional (kejuruan) di provinsi Acheh.
Seperti  yang  dilaporkan  dalam  akhbar, Serambi  Indonesia,  pada  17  Februari  2013 bahawa  Kepala  Dinas  Pendidikan  Acheh,  Anas  M  Adam,  MPd  mengatakan,  hingga  sekarang jumlah  Sekolah  Menengah  Kejuruan  (SMK)  di  Acheh  ialah  sebanyak  155  unit  sementara Sekolah  Menengah  Atas  (SMA)  sebanyak  427  unit  di  seluruh  Acheh.  Pada  masa  hadapan Pemerintah  Acheh  akan  lebih  menumpukan  kepada  pembangunan  sekolah  kejuruan (vokasional). Hal ini bagi memenuhi tenaga kerja yang berkualiti yang semakin ramai diperlukan dalam bidang perusahaan dan industry [7].
Bagi menyokong hal  ini, keberkesanan dalam proses pembelajaran  dan pengajaran di sesebuah  sekolah  menengah  vokasional  adalah  hal  penting  yang  harus  dilakukan,  kerana  ia mempunyai peranan dalam membina ilmu pengetahuan. Hasil daripada keberkesanan tersebut akan  berpengaruh  positif  terhadap  tingkah  laku  seseorang  pelajar  secara  kekal  [8]. Dalam pembelajaran  aliran  teknikal  dan  vokasional,  bukan  hanya  pendekatan  teori  sahaja yang diterapkan, tetapi pendekatan amali lebih dititikberatkan. Pendekatan amali biasanya dilakukan di  bengkel  dengan  kemudahan  yang  cukup  lengkap,  agar  pembelajaran  berkesan  dan memberikan hasil yang baik.
Namun  masalahnya,  melalui  pemerhatian  dan  laporan  yang  diperolehi  dari  Kepala Dinas  Pendidikan  Provinsi  Acheh  menyatakan  bahawa  masalah  yang  dihadapi  Sekolah Menengah  Kejuruan  di  Acheh  sekarang  ini  adalah  masih  kekurangan  guru-guru  produktif  dan kelengkapan  bengkel  masih  kurang.  Hal  ini  seperti  yang  dilaporkan dalam  akhbar,  Serambi Indonesia  [7], pada  5  Januari  2013,  bahawa  Kepala  Dinas  Pendidikan Acheh,  Anas  M.  Adam mengatakan bahawa guru – guru produktif yang mengajar di SMK di daerah ini masih kurang, banyak  guru  SMK  sekarang  ini  mengajar  tidak  sesuai  bidangya.  Selain  itu,  dia  melanjutkan bahawa masalah  lainnya terkait kurangnya  alatan kerja amali bagi pelajar, sehingga  ada  yang beranggapan lulusan SMK di Acheh masih kurang ketrampilan dan kemahiran. Selain itu, guru produktif  dan  kemudahan  bengkel  tersebut  juga  merupakan  faktor  yang  menyokong  mutu lulusan  SMK.  Oleh  sebab  itu,  Dinas  Pendidikan  Provinsi  Acheh  akan  lebih  menumpukan kepada menyediakan kemudahan-kemudahan bengkel serta penigkatan mutu guru.
Ramlee menyatakan  tentang  masalah  kesukaran  dalam  mendapatkan  guru  sekolah menengah  vokasional  yang  baik [9].  Guru  sekolah  menengah  vokasional  umumnya  tidak memiliki  pengalaman  industri  yang  cukup,  sedangkan  pengalaman  itu  diperlukan  untuk menaikkan  kredibiliti  program  pendidikan  vokasional.  Dari  sudut  lain,  gaji  dan  kesejahteraan guru  dikatakan  sebagai  masalah  utama.  Gaji  yang  sedikit,  kemudahan yang  tidak  mencukupi, dan  persekitaran  pekerjaan  yang  tidak  kondusif  disebut  sebagai  beberapa  faktor  yang  boleh menjejaskan  prestasi  guru  dan  akhirnya  kualiti  sekolah  menengah  vokasional  itu  sendiri. Berdasarkan  penelitian  Sugiyono,  hasil  pemerhatian  sementara  ke  sekolah,  masalah  yang diperolehi  dalam  pembelajaran  amali  kerja  kayu  adalah  hasil  kerja  graduan  yang  berkualiti masih,  standard  persaingan  lulusan  yang  sesuai  seperti  yang  diharapkan  oleh  industri  masih
belum dicapai, serta kurangnya semangat pelajar dalam melaksanakan amali kerja kayu [10].

## 2. Landasan Teori
Pengajaran merupakan aktiviti menyampaikan isi pengajaran, disamping memotivasikan  pelajar  supaya  bersedia  untuk  belajar,  mengurus  mereka  supaya  mempunyai disiplin diri serta menggerakkan mereka dengan aktiviti dan interaksi yang positif [11]. Terdapat berbagai  perkara  yang  berlaku  semasa  pengajaran,  dan  suatu  pengajaran  tidak  akan  sama dengan  suatu  pengajaran  lain.  Guru  berdepan  dengan  situasi  yang  berbeza  antara  setiap pengajaran  yang  dilaluinya.  Pembelajaran  pula  dilihat  sebagai  suatu  proses  memperoleh  dan mengekalkan  pengetahuan,  dan  tidak  kurang  juga  yang  melihatnya  sebagai  proses memperoleh  kemahiran,  malah  ada  yang  berpendapat  pembelajaran  ialah  proses  memahami dan  bertindak  balas  terhadap  persekitaran.  Kualiti  pembelajaran  dan  pengajaran  di  sekolah menengah  vokasional  amat  berpengaruh  bagi  melahirkan  tenaga  mahir  yang  berkualiti.  Oleh itu,  pembelajaran  di  bengkel  di  mana  para  pelajar  vokasional  mendapat  pendidikan  formal dalam bidang kemahiran perlulah ditingkatkan lagi keberkesanannya dan kualitinya [12].
Bidang  kerja  kayu  adalah  salah  satu  bidang  aliran  vokasional  yang  tidak  tertumpu kepada  pembelajaran  berbentuk  teori  sahaja  tetapi  juga  melibatkan  pembelajaran  berbentuk amali  di  bengkel.  Bidang  ini  sangat  memerlukan  pengetahuan  dan  juga  kemahiran,  lebih  lagi dalam  penggunaan  peralatan  dalam  bengkel.  Namun,  ia  bergantung  kepada  keadaan kemudahan  di  dalam  sesebuah  bengkel  itu  untuk  memastikan  pengajaran  dan  pembelajaran akan  berjalan  dengan  efektif.  Tetapi  hanya  kemahiran  dan  pengetahuan  saja  masih  belum cukup dalam pelaksanaan pengajaran secara berkesan [13].
Pengajaran  yang  berkesan  boleh  dirumuskan  sebagai  satu  sistem  aktiviti  yang  dapat mencapai  hasil  pembelajaran  mengikut  objektifnya  dalam  suasana  yang  sihat,  menarik, seronok, bersemangat, demokratik, tenang dan berdisiplin. Kerja kayu merupakan subjek yang menggabungkan  kaedah  teori  dan  kaedah  amali  dalam  proses  pengajaran  dan  pembelajaran. Subjek ini berkesan jika sekiranya semua topik yang diajar dalam matapelajaran ini tidak hanya diajar  di  dalam  kelas,  namun  mesti  dipraktikkan  secara  amali  di  dalam  bengkel.  Pengajaran akan  mudah  berlaku  di  dalam  kelas  atau  pun  bengkel  dan  objektif  pengajaran  akan  dapat dicapai  dengan  jayanya, jika  pengajaran  dan  pembelajaran  itu  sendiri  berkesan  dan  antara pelajar dan guru saling ada komunikasi dan interaksi yang baik.
Menurut Teddlie dan Reynolds, keberkesanan sekolah adalah tentang banyak hal yang lebih  dari  memaksimumkan  pencapaian  akademik [14]. Kemudian  mereka melanjutkan  bahwa keberkesanan sekolah adalah tentang banyak hal yang lebih dari memaksimumkan pencapaian akademik.  Pembelajaran,  dan  cinta  pembelajaran;  pembangunan  pribadi  dan  keyakinan  diri; kemahiran  hidup,  menyelesaikan  masalah  dan  belajar  bagimana  untuk  belajar;  pembangunan pemikir  bebas  dan  yang  bulat,  individu  yang  percaya  diri  di  semua  peringkat  yang  tinggi  atau lebih  tinggi  dalam  hasil  persekolahan  yang  efektif  sebagai  kejayaan  dalam  kisaran  disiplin akademik yang sempit [14].
Kemudahan dan infrastruktur merupakan salah satu aspek penting  yang menyumbang kepada kegiatan proses belajar mengajar di sebuah bengkel vokasional. Dengan adanya fasiliti yang  lengkap  dan  memadai,  proses  pembelajaran  dan  pengajaran  baik  teori  mahupun  amali akan  lebih  mudah  dijalankan  dan  tujuan  pembelajaran  akan  tercapai  dengan  maksimum.  Jika tujuan  pembelajaran  tercapai,  maka  secara  langsung mempengaruhi  pencapaian  akademik pelajar.Kemudahan  bengkel  bermaksud  segala  sesuatu  yang  berada  di  bengkel  yang mencakup peralatan, baik peralatan tangan maupun peralatan mesin; dan bahan – bahan amali
ISSN 2549-3698                           Lailan Fachrah, Nor Azlina Hasbullah & Ashah Ab Rahman e-ISSN  2549-3701
yang  mencukupi  dan  yang  menyokong  keberkesanan  proses  pembelajaran  dan  pengajaran berkaitan amali kerja kayu. Mengikut Irmayanti, proses pembelajaran dan pengajaran di dalam bengkel amali terhambat tanpa ada peralatan dan kemudahan yang mencukupi [15].
Persekitaran  berperanan  memberi  keselesaan  kepada  pelajar  untuk  melakukan  kerja- kerja  amali.  Menjaga  kebersihan  merupakan  salah  satu  aspek  yang  penting  dan  perlu dititikberatkan  seperti  kebersihan  diri  dan  kawasan  tempat  kerja.  Bengkel  yang  bersih  dapat menunjukkan  bahawa  kerja-kerja  yang  dijalankan  adalah  bersih,  teratur  dan  mengikut  kaedah yang betul.
Walaupun  kerja-kerja  dalam  bengkel  melibatkan  kerja-kerja  yang kotor,  seseorang individu  yang  mempunyai  sikap  yang  baik  boleh  menjaga  kebersihan  diri  dan  persekitarannya [16]. Menurut  Khan  dan  Vickery, ruangan  yang  disediakan  oleh  sesebuah  bengkel  mestilah mengambil kira aspek pencahayaan, peredaran udara dan bunyi bising [17].

## 3. Metodologi Kajian
Dalam  kajian  ini, reka  bentuk  penyelidikan  yang  digunakan  adalah  reka  bentuk  kajian tinjauan. Menurut  Ramlee  Mustapha et  al. ,  kajian  tinjauan  adalah  kaedah  yang  popular digunakan untuk membuat kajian kuantitatif dalam bidang sains sosial dan pendidikan termasuk dalam bidang pendidikan teknikal dan vokasional [18]. Kajian ini biasanya juga digunakan untuk mengukur  persepsi  yang  berkaitan  dengan  sesuatu  isu,  perkhidmatan  atau  produk.  Hal  ini sesuai dengan kajian yang penyelidik lakukan, karena penyelidikan ini bersifat kuantitatif.
Kajian  berbentuk  tinjauan  memerlukan  penyelidik  memilih  sampel  atau  keseluruhan populasi dalam usaha menerangkan sikap, pendapat, perangai, atau ciri-ciri yang hendak dikaji [19].  Menurut  Kelley pula,  kajian  tinjauan  adalah  kajian  yang  melibatkan  persampelan  rawak untuk memilih bilangan responden (sampel size) dari populasi yang sudah ditentukan lebih awal dan  diikuti  dengan  pengumpulan  data  daripada  sampel  tersebut [20].  Dalam  kajian  tinjauan, data kajian dikumpul  oleh  penyelidik  menggunakan  instrumen  kajian.  Instrument  kajian  yang dimaksud  adalah  seperti  soal  selidik.  Data  kajian dianalisis  menggunakan  kaedah  statistik deskriptif  dan  inferensi  yang  sesuai.  Data  yang telah diperoleh  adalah  berdasarkan  jawapan responden daripada borang soal selidik yang telah diedarkan.
Prosedur  pengumpulan  data  dalam  kajian  ini  ialah  dengan  menghantar  borang  soal selidik secara langsung kepada 130 orang pelajar tingkatan 2 (dua) bidang kerja kayu di enam 6  (enam) buah  sekolah  menengah  vokasional  di  Provinsi  Acheh.  Hal  ini  bagi  mengenal  pasti responden  yang mengisi  borang  soal  selidik  sesuai  dengan  kriteria  sampel  yang  telah ditentukan dalam  kajian.  Sebelum  penyelidik  melakukan  kajian  sebenar,  kajian  rintis  perlu dilakukan terlebih dahulu bagi menentukan kesahan dan kebolehpercayaan instrument kajian.
Prosedur  yang  telah  dijalankan  sebelum  borang  soal  selidik  dihantarkan  kepada responden,  penyelidik  mestilah  mendapat  surat  pengesahan  untuk  melakukan  penyelidikan yang diperolehi dari Dinas Pendidikan di Provinsi Acheh.

## 4. Dapatan Kajian
Bahagian  ini  adalah  untuk menjawab  persoalan  kajian mengenai  enam  domain  faktor- faktor  keberkesanan  amali  kerja  kayu  iaitu  faktor  kelengkapan  bengkel, faktor  persekitaran
bengkel dan  keberkesanan  amali  kerja  kayu.  Secara  umumnya,  berdasarkan  Jadual  1, menunjukkan bahawa min domain yang paling tinggi (M =3.34; SP = 0.61) adalah domain faktor persekitaran  bengkel dan  min  yang  paling  rendah  didapati  pada  domain faktor  keberkesanan amali iaitu min = 3.28 dan sisihan piawai = 0.58.
Jadual 1 Min Keseluruhan Faktor dan Keberkesanan Amali Kerja Kayu
Faktor dan Keberkesanan Amali Kerja Kayu Min SP Domain Faktor Persekitaran Bengkel 3.34 0.61 Domain Keberkesanan Amali Kerja Kayu 3.28 0.58 Domain Faktor Kelengkapan Bengkel 3.29 0.63 Skor Purata 3.30 0.60

## 4.1 Perbezaan  Faktor  dan  Keberkesanan  Amali  Kerja  Kayu  Berdasarkan    Faktor Demografi
Dapatan  kajian ini  adalah  untuk  mengkaji  perbezaan  mengenai  faktor  dan keberkesanan  amali  kerja  kayu  berdasarkan  demografi  terpilih  responden  Sekolah  Menengah Vokasional  di  Provinsi  Acheh.  Pembolehubah  demografi  yang  diuji  adalah pencapaian peperiksaan  akhir  tahun  bagi  mata  pelajaran  kerja  kayu,  pendapatan  ibu  bapa  dalam  satu bulan, jantina, pekerjaan ibu bapa serta hobbi pelajar.
Hipotesis  H o 1: Tidak  terdapat  wujud  perbezaan  yang  signifikan  antara  faktor  dan keberkesanan  amali  kerja  kayu  berdasarkan  pencapaian  akademik  akhir  tahun  dalam  mata pelajaran kerja kayu.
Dalam  menguji  hipotesis H 0 1,  kajian  ini  telah menggunakan  ujian - F  (ANOVA)  untuk mengukur  perbezaan  faktor  dan  keberkesanan  amali  kerja  kayu  responden  berdasarkan pencapaian peperiksaan akhir tahun bagi mata pelajaran kerja kayu.
Ujian - F  (ANOVA)  menunjukkan  keputusan  yang  tidak  signifikan (p  = 0.15).  Nilai signifikan yang diperolehi adalah lebih besar daripada aras signifikan yang ditetapkan iaitu α = 0.05.  Ini  menggambarkan  bahawa  tidak  terdapat  perbezaan  yang  signifikan  mengenai pencapaian peperiksaan akhir tahun bagi mata pelajaran kerja kayu (jadual 2).
Jadual  2 Ujian ANOVA bagi  Faktor  dan  Keberkesanan  Amali  kerja  kayu  berdasarkan pencapaian peperiksaan akhir tahun bagi mata pelajaran kerja kayu
p ˃ 0.05
Faktor dan Keberkesanan Amali Kerja Kayu Jumlah Kuasa Dua Darjah kebebasan Min Kuasa dua F Sig. Antara Kumpulan 0.35 2 0.17 1.89 0.15 Dalam Kumpulan 11.92 127 0.09 Jumlah 12.27 129
ISSN 2549-3698                           Lailan Fachrah, Nor Azlina Hasbullah & Ashah Ab Rahman e-ISSN  2549-3701

## 4.2 Perbezaan Faktor dan Keberkesanan Amali Kerja Kayu Berdasarkan Pendapatan Ibu Bapa
Hipotesis H o 2: Tidak terdapat perbezaan yang signifikan faktor dan keberkesanan amali Kerja Kayuberdasarkan pendapatan ibu bapa
Jadual  3 menunjukkan keputusan ujian – F (ANOVA) di mana nilai p = 0.01, iaitu lebih kecil  daripada  aras  signifikan  yang  ditetapkan  iaitu  α  =  0.05.  Ini  menunjukkan  bahawa  nilai  p lebih  kecil  daripada  α  =  0.05.  Oleh  itu,  hipotesis  H o 2  dalam  kajian  ini  ditolak.  Ini  bermakna terdapat  perbezaan  yang  signifikan  mengenai  faktor  dan  keberkesanan  amali  kerja  kayu responden berdasarkan pendapatan ibu bapa.
Jadual  3 Ujian ANOVA bagi  Faktor  dan Keberkesanan  Amali  kerja  kayu berdasarkan pendapatan ibu bapa
*Signifikan pada p = 0.05

## 4.3 Perbezaan Faktor dan Keberkesanan Amali Kerja Kayu Berdasarkan Jantina
Hipotesis  H o 3:  Tidak  terdapat  perbezaan  yang  signifikan faktor  dan  keberkesanan  amali  kerja kayu berdasarkan jantina.
Dalam  bahagian  ini, Jadual  4 menunjukkan  keputusan  ujian – t  mengenai  faktor  dan keberkesanan amali kerja kayu responden berdasarkan jantina responden. Hasil analisis ujian – t menunjukkan keputusan yang tidak signifikan (p = 0.49) pada aras signifikan yang di tetapkan iaitu  α  =  0.05.  Maka  hipotesis  H o 3  diterima  kerana  tidak  terdapat  perbezaan  yang  signifikan mengenai faktor dan keberkesanan amali kerja kayu berdasarkan jantina responden.
Jadual 4 Ujian – t bagi Faktor dan Keberkesanan Amali kerja kayu   berdasarkan Jantina
Faktor dan Keberkesanan Amali Kerja Kayu n Min SP t Sig. Lelaki 118 3.31 0.31 0.33 0.49 Perempuan 12 3.28 0.26
p ˃ 0.05

## 4.4. Perbezaan Faktor dan Keberkesanan Amali Kerja Kayu Berdasarkan Pekerjaan Bapa
Untuk melihat perbezaan faktor dan keberkesanan amali kerja kayu, ujian - F (ANOVA) telah  digunakan.  Hasil  analisis  akan  menentukan  samada  terdapat  perbezaan  faktor  dan keberkesanan amali kerja kayu berdasarkan pekerjaan bapa responden.
Hipotesis  H o 4  :  Tidak  terdapat  perbezaan  yang  signifikanmengenai  faktor  dan  keberkesanan amali kerja kayu berdasarkan pekerjaan bapa.
Faktor dan Keberkesanan Amali Kerja Kayu Jumlah Kuasa Dua Darjah kebebasan Min Kuasa dua F Sig. Antara Kumpulan 0.85 2 0.42 4.76 0.01 Dalam Kumpulan 11.42 127 0.09 Jumlah 12.278 129
Hasil  ujian - F  (ANOVA)  dalam  Jadual  5  menunjukkan  bahawa nilai  p  ialah  sebanyak 0.01 pada aras signifikan yang ditetapkan iaitu α = 0.05. Ini menunjukkan bahawa nilai p lebih kecil daripada α = 0.05. Maka hipotesis H o 4 dalam kajian ini ditolak. Oleh itu, dapat disimpulkan bahawa  terdapat  perbezaan  yang  signifikan  mengenai faktor  dan  keberkesanan  amali  kerja kayu berdasarkan pekerjaan bapa responden.
Jadual 5 Ujian ANOVA bagi Faktor dan Keberkesanan Amali kerja kayu berdasarkan pekerjaan bapa
*Signifikan pada p = 0.05

## 4.5. Perbezaan Faktor dan Keberkesanan Amali Kerja Kayu Berdasarkan Pekerjaan Ibu
Hipotesis  H o 5  :  Tidak  terdapat  perbezaan  yang  signifikan  mengenai  faktor  dan  keberkesanan amali kerja kayu berdasarkan pekerjaan ibu.
Untuk  menguji  faktor  dan  keberkesanan  amali  kerja  kayu  berdasarkan  pekerjaan  ibu, ujian - F (ANOVA) telah dijalankan. Jadual 6 menunjukkan hasil dapatan ujian iaitu nilai p yang diperolehi  adalah  sebanyak  0.45  pada  aras  signifikan  yang  ditetapkan  iaitu α =  0.05.  Ini menunjukkan  bahawa  nilai  p  lebih    besar  daripada α =  0.05,  maka  hipotesis  H o 5  ini  diterima. Maka dapat disimpulkan bahawa tidak terdapat perbezaan yang signifikan mengenai faktor dan keberkesanan amali kerja kayu berdasarkan pekerjaan ibu responden.
Jadual 6 Ujian ANOVA bagi Faktor dan Keberkesanan Amali kerja kayu berdasarkan pekerjaan ibu
p ˃ 0.05
4.6. Perbezaan Faktor dan Keberkesanan Amali Kerja Kayu Berdasarkan Hobbi Pelajar
Hipotesis  H o 6  :  Tidak  terdapat  perbezaan  yang  signifikan  mengenai  faktor  dan  keberkesanan amali kerja kayu berdasarkan hobbi pelajar
Faktor dan Keberkesanan Amali Kerja Kayu Jumlah Kuasa Dua Darjah kebebasan Min Kuasa dua F Sig. Antara Kumpulan 1.41 6 0.23 2.66 0.01 Dalam Kumpulan 10.86 123 0.08 Jumlah 12.27 129 Faktor dan Keberkesanan Amali Kerja Kayu Jumlah Kuasa Dua Darjah kebebasan Min Kuasa dua F Sig. Antara Kumpulan 0.45 5 0.09 0.94 0.45 Dalam Kumpulan 11.82 124 0.09 Jumlah 12.27 129
ISSN 2549-3698                           Lailan Fachrah, Nor Azlina Hasbullah & Ashah Ab Rahman e-ISSN  2549-3701
Untuk  menguji  samada  hobbi pelajar  mempengaruhi  faktor  dan  keberkesanan  amali kerja kayu mereka, ujian – F ANOVA dijalankan. Hasil analisis ujian – F ANOVA mendapati nilai p  ialah  sebanyak  0.  78  manakala  aras  signifikan  yang  telah  ditetapkan  ialah α =  0.05  (lihat Jadual 7). Oleh demikian, nilai p lebih besar daripada aras signifikan yang telah ditetapkan iaitu α = 0.05, maka hipotesis H o 6 dalam kajian ini diterima. Ini bermakna tidak terdapat perbezaan yang  signifikan  di  antara  faktor  dan  keberkesanan  amali  kerja  kayu  berdasarkan  hobbi responden.
Jadual 7 Ujian ANOVA bagi Faktor dan Keberkesanan Amali kerja kayu  berdasarkan hobbi pelajar
p ˃ 0.05

## 4.7 Pengaruh Faktor dan Keberkesanan Amali Kerja Kayu
Hipotesis  H o 7:  Tidak  terdapat  pengaruh  yang  signifikan  di  antara  domain  faktor-faktor keberkesanan amali kerja kayu dengan keberkesanan amali kerja kayu pelajar.
Untuk  menguji  Hipotesis  H o 7,  digunakan  analisis  regresi  linier  berganda  kaedah stepwise. Dapatan  kajian  berdasarkan  jadual  menunjukkan  bahawa  semua  faktor  memberi pengaruh  kepada  keberkesanan  amali  kerja  kayu.  Faktor – faktor  tersebut  adalah  faktor persekitaran bengkel, dan faktor kelengkapan bengkel.
Jadual  8  dapat  menunjukkan  secara  signifikan,  faktor  persekitaran  bengkel  sahaja menyumbang sebanyak 43.3% (r = 0.658) perubahan varians dalam keberkesanan amali kerja kayu di kalangan pelajar sekolah menengah vokasional di provinsi Acheh. Variabel persekitaran bengkel telah menyumbang sebanyak 43.3% (r=0.658) perubahan varians dalam keberkesanan amali  kerja  kayu.  Seterusnya kombinasi  antara  keempat-empat  faktor  (faktor  persekitaran bengkel,  faktor  minat  pelajar,  faktor  kemahiran  guru,  dan  faktor  kelengkapan  bengkel) menyumbang  sebanyak  60.6%  (r=0.779)  perubahan  varians  dalam  keberkesanan  amali  kerja kayu.
Maka  dari  hasil  analisis  tersebut  dapat  disimpulkan  bahawa  faktor  yang  lebih berpengaruh dan signifikan terhadap keberkesanan amali kerja kayu adalah faktor persekitaran bengkel,  hal  ini kerana  sumbangannya  paling  besar  iaitu  sebesar  43.3  %.  Hasil  kajian  ini disokong  dengan  pendapat  Zuraida yang  menyatakan  bahawa  persekitaran  bengkel  yang selesa  memberi  kesan  yang  positif  terhadap  psikologi  pelajar,  sehingga  keberkesanan  amali tercapai kerana persekitaran bengkel yang selesa.
Merujuk  Jadual  9,  didapati  bahawa  nilai  signifikan kedua  variable  atau faktor  tersebut memenuhi  syarat,  iaitu  p  <  0.05. Berdasarkan  jadual  tersebut  dapat  dilihat  bahawa  faktor persekitaran  bengkel  mempunyai  nilai  signifikan  p  =  0.004  <  p  =  0.05 dan  faktor  kelengkapan bengkel mempunyai nilai signifikan p = 0.023 < p = 0.05.
Faktor dan
Keberkesanan Amali Kerja Kayu Jumlah Kuasa Dua Darjah kebebasan Min Kuasa dua F Sig. Antara Kumpulan 0.10 3 0.03 0.35 0.78 Dalam Kumpulan 12.17 126 0.09 Jumlah 12.27 129
Jadual 8 Model Summary untuk nilai R dan R Square bagi faktor-faktor yang menyumbang keberkesanan amali kerja kayu
Model R R Square Adjusted R Square Std. Error of the Estimate 1 .658 a .433 .428 .28306 2 .779 d .606 .594 .23861
a. Predictors: (Constant), factor persekitaran bengkel
b. Predictors: (Constant), factor persekitaran bengkel, factor minat pelajar, factor kemahiran guru, factor kemudahan bengkel
c. Dependent Variable: keberkesanan amali kerja kayu
Jadual 9 Coefficients a faktor-faktor yang mempengaruhi keberkesanan amali kerja kayu
Model
Unstandardized
Coefficients Standardized Coefficients t Sig. B Std. Error Beta 1. (Constant) .121 .240 .503 .616 Faktor persekitaran bengkel .293 .075 .312 3.938 .000 Faktor minat pelajar .357 .068 .338 5.255 .000 Faktor kemahiran guru .293 .077 .292 3.807 .000 2. (Constant) .042 .239 .176 .861 Faktor persekitaran bengkel .230 .078 .245 2.942 .004 Faktor minat pelajar .361 .067 .342 5.405 .000 Faktor kemahiran guru .235 .080 .234 2.936 .004 Faktor kemudahan bengkel .144 .062 .172 2.307 .023
a. Dependent Variable: keberkesanan amali kerja kayu

## 5. Kesimpulan
Kajian  yang  dijalankan  untuk  mengenalpasti  faktor – faktor  yang  mempengaruhi keberkesanan amali kerja kayu dari perspektif pelajar sekolah menengah vokasional di Provinsi Acheh. Faktor – faktor yang dikaji adalah faktor kelengkapan bengkel dan persekitaran bengkel Kajian ini juga direkabentuk untuk mengkaji perbezaan yang signifikan mengenai faktor – faktor keberkesanan amali kerja kayu berdasarkan faktor – faktor demografi.
Hasil  kajian  menunjukkan  tidak  terdapat  perbezaan  yang  signifikan  di  antara  faktor – faktor keberkesanan  amali  kerja kayu  berdasarkan  faktor  demografi kecuali  tahap  pendapatan ibu  bapa  dan  pekerjaan  bapa  daripada  responden.  Hasil  dari  analisis  regresi  linear  berganda metode stepwise mendapati  bahawa  semua  faktor  mempengaruhi  keberkesanan  amali  kerja kayu daripada pandangan pelajar sekolah menengah vokasional di Provinsi Acheh.
Berdasarkan  hasil  kajian  ini,diharapkan  pada  masa – masa  hadapan,  perlunya perhatian  dari  pihak  yang  berkuasa  supaya  lebih  serius  dalam  upaya penambahbaikan
ISSN 2549-3698                           Lailan Fachrah, Nor Azlina Hasbullah & Ashah Ab Rahman e-ISSN  2549-3701
kemudahan  dan  prasarana atau  fasilitas  di bengkel  serta pemerhatian  yang  serius  dalam masalah kompetensi guru agar keberkesanan amali kerja kayu menjadi lebih berkesan.

## Referensi
[1] Halim Ali, R A S Raja Hassan, Z Zain. Pak Lah Dalam Pendidikan . Malaysia: Penerbit UPSI. 2005
[2] Pavlova. Technology  and  Vocational  Education  for  Sustainable  Development:  Empowering Individuals for the future . Griffith University, Australia: Springer. 2009
[3] Direktorat Pembinaan SMK. Data Pokok SMK . Jakarta: Departemen Pendidikan Nasional. 2011.
[4] Billet. Vocational Education: Purposes, Tradition, and Prospect . Griffith University, Australia: Springer. 2009
[5] Peraturan Pemerintah Republik Indonesia, Nombor 29 Tahun 1990.
[6] Ramlee Musthapa. Sekolah Vokasional di Malaysia dan Sekolah Kejuruan di Indonesia. Seminar Educational Comparative in Competency Based Curriculum Between Indonesia and Malaysia. Prosiding. Indonesia University of Education, University Kebangsaan Malaysia dan Universiti Malaya: Bandung. 2012
[7] Berita dalam akhbar Serambi Indonesia. Banda Acheh: 17 Februari 2013.
[8] Siti Atiqah B. Sharudin. Faktor yang Mempengaruhi Keberkesanan Pengajaran dan Pembelajaran di Dalam Bengkel Vokasional di Dua Buah Sekolah Menengah Teknik di Negeri Sembilan. Universiti Teknologi Malaysia: Tesis Sarjana Muda. 2008.
[9] Ramlee Musthapa. Sejarah Pendidikan kejuruan di Nusantara: Pembangunan Identiti Negara- Bangsa serta  Modal Insan di Malaysia dan Indonesia. Jurnal Kajian Sejarah & Pendidikan Sejarah , No.1, Vol.1, Maret 2013.
[10] Sugiyono. Upaya peningkatan Ketrampilan Pelajar membuat Ukiran Kayu pada Kelas X semester 2 SMK Negeri Lhokseumawe. Dalam Prosiding Seminar Nasional Yusuf Benseh . Politeknik Negeri Lhokseumawe: Indonesia. 2013.
[11] S S Mok. Pendidikan di Malaysia. Kuala Lumpur. Kumpulan Budiman Sdn. Bhd. 2000
[12] S Atiqah  B. Sharudin. Faktor  yang  Mempengaruhi  Keberkesanan  Pengajaran  dan  Pembelajaran  di Dalam  Bengkel  Vokasional  di  Dua  Buah  Sekolah  Menengah  Teknik  di  Negeri  Sembilan.  Universiti Teknologi Malaysia: Tesis Sarjana Muda. 2008.
[13] Azizi Yahaya, Wong. Keberkesanan Proses Pengajaran di Kalangan Guru Kejuruteraan Awam di Sekolah Menengah Teknik. Isu-isu Pendidikan Teknikal Vokasional , Skudai: Penerbit UTM. 2007.
[14] Teddlie C D, Reynolds. The International Handbook of School Effectiveness Research. Falmer Press, Taylor&Francis Group: London & Newyork. 2000.
[15] Irmayanti I. Kesediaan Pelajar Dalam Pelaksanaan Amali KejuruteraanAwam Di Politeknik. Universiti Tun Hussein Onn Malaysia: Tesis Sarjana. 2008.
[16] Rizal Muhammad.  Mohd  Said  dan  R. Zahari. Kajian  Aplikasi  Ergonomik  Terhadap  Pelajar  Ketika Melakukan Kerja-Kerja Amali Bengkel Di Kalangan pelajar-Pelajar 4 SPH PKPG Fakulti Pendidikan UTM. Journal of Technical, Vocational & Engineering Educational. Volume 3 September 2011, Pages 116-131/ISSN: 2231-7376.
[17] K A Khan, D J Vickery. “The Design of Workshop For Asian Second Level Schools”. Colombo Unesco. 1970.
[18] Ramlee Mustapha,  S  Vengidason,  N Azlina  Hasbullah,  R  A.  Bahtiar,  R C.  Rus. Reka  Bentuk Penyelidikan .  Dalam  M.Nor  Azhari  Azman,  Ramlee  Mustapha.  Pendidikan  Teknikal & Vokasional: Pendekatan  Penyelidikan,  Analisis  &  Interpretasi.(pp.  40-86).  Tanjong  Malim,  Perak,  Malaysia  : Penerbit universiti pendidikan sultan idris. 2015.
[19] Creswell  J W. Educational  Research:  Planning,  Conducting,  and  Evaluating  Quantitative  and Qualitative Research (Second ed) . New Jersey, USA : Pearson-Merril Prentice Hall. 2002.
[20] Kelley K. B Clark,  B. Brown. Methodology Matters: Good Practice in The Conduct and Reporting of Survey Research dalam International Journal for Quality in Health Care , 15(3), hlm.261 – 266, 2003.